Niilo Kallio

Niilo Vihtori Kallio  (27. helmikuuta 1890 Uskela – 13. joulukuuta 1968 Helsinki) oli opettaja, kasvatustieteilijä ja kouluvirkamies. Hän toimi matematiikan opettajana 1914-1933 ja oli Kouluhallituksen oppikouluosaston kouluneuvos 1944–1959, I oppikouluosaston päällikkö ja oppikoulutoimen johtaja 1957–1959. Hän oli Kasvatusopillisen Aikakauskirjan päätoimittaja 1933–1958. Hän oli filosofian tohtori (1927) ja julkaisi useita oppikirjoja matematiikan alalta, joita käytettiin hyvin laajasti. Hän sai kouluneuvoksen arvonimen.

Kallion puoliso oli taidemaalari Viivi von Schrowe-Kallio (1892–1973), ja heillä on Suomen kulttuurirahastossa nimikkorahasto, josta tuetaan Salon seudun tutkimusta ja museotoimintaa. Hänen veljensä oli Väinö Kallio.

Lähteet

Suomalaiset opettajat
Suomalaiset päätoimittajat
Suomalaiset matemaatikot
Suomalaiset virkamiehet
Vuonna 1890 syntyneet
Vuonna 1968 kuolleet